
DR 30.11.2017                                                           17                   

 
Selain daripada itu Yang Berhormat, Yang Berhormat juga telah 

membangkitkan mengenai bagaimana produk-produk IBS ini sama ada ia memenuhi 
piawaian standard yang telah ditetapkan. Memang antara kriterianya itu Yang Berhormat 
ianya perlu didaftarkan agar IBS yang dihasilkan ini bukan saja selamat tetapi juga 
berkualiti untuk diaplikasikan.  

Untuk pengetahuan Yang Berhormat, kita di peringkat kementerian mempunyai 
program pendaftaran pengeluar IBS dan juga pengedar IBS bagi membolehkan  
pengeluar IBS ini mendapatkan pengesahan kepada produk IBS yang akan 
menyumbang kepada penghasilan produk IBS yang berkualiti dan juga menepati 
piawaian yang telah saya sebutkan tadi Yang Berhormat ya. Skop penilaian adalah untuk 
mengesahkan IBS ini dan untuk pengetahuan Yang Berhormat juga jenis-jenis sistem 
IBS yang ada di negara kita termasuklah sistem konkrit pra tuang, sistem acuan berulang, 
sistem kerangka keluli, sistem kerangka kayu, sistem blok dan juga sistem berinovatif.   

Di samping itu pengesahan produk IBS ini perlu juga memenuhi kriteria seperti 
QN, QC, kilang IBS dari segi kawalan kualiti, pengujian produk IBS yang diiktiraf oleh 
badan akreditasi seperti KRIM dan SIRIM, juga pensijilan ICO. Mengenai penggunaan 
IBS Yang Berhormat ya, selain daripada kita melatih pekerja mahir, installer-installer 
tempatan, penggunaan IBS juga dapat mengurangkan penggunaan pekerja di tapak 
bina, Yang Berhormat terutama sekali pekerja asing memandangkan sistem IBS ini 
banyak menggunakan mesin dan jentera  berbanding dengan penggunaan pekerja.  

Dalam hal ini Yang Berhormat, penggunaan IBS juga dapat mengurangkan 
tenaga pekerja manual di tapak bina. Dari segi kajian yang kita laksanakan Yang 
Berhormat, yang telah dilaksanakan oleh pihak CIDB sebenarnya iaitu kajian kes projek 
spesifik bermula 2006 hingga 2013 didapati penggunaan IBS telah berjaya 
mengurangkan penggunaan pekerja manual sebanyak 50 peratus berbanding dengan 
kaedah konvensional. Itu sahaja Tuan Yang di-Pertua. Terima kasih.   

Tuan Sim Tze Tzin [Bayan Baru]: Terima kasih Tuan Yang di-Pertua yang 
budiman hari ini, dan terima kasih kepada Yang Berhormat Menteri bahawa telah 
menjawab dengan panjang lebar. Saya nampak bahawa IBS ini secara keseluruhan 
memang baik untuk negara, baik untuk rakyat Malaysia, baik untuk pekerja kita kerana 
kemahiran yang tinggi, dia akan membawa lebih banyak, dia akan memberi gaji yang 
lebih, meningkatkan gaji dan pendapatan pekerja tempatan.  

Walau bagaimanapun, saya juga setuju dengan Yang Berhormat Mukah yang 
kata bahawa masalahnya adalah disebabkan oleh pekerja asing yang murah dan senang 
didapati di tapak-tapak pembinaan. Ini merupakan satu persaingan kepada IBS kerana 
selagi kerajaan pusat tidak menyekat kemasukan atau lambakan pekerja asing ke 
Malaysia, dia akan menjejaskan IBS, industri IBS dan sekali gus menjejaskan 
pendapatan pekerja tempatan.  

Sekarang masalah di Malaysia adalah persaingan rakyat tempatan dengan 
pekerja asing. Kalau kita nampak di kawasan-kawasan luar bandar, pekerja-pekerja 
tempatan yang ingin bekerja, terpaksa bersaing dengan pekerja asing terutamanya di 
industri pembinaan.  Jadi kita tahu bahawa industri pembinaan ini sangat-sangat susah. 
Dia adalah 3D- “dangerous”, “difficult” dan “dirty”.  Jadi apabila kita gaji pekerja asing 
begitu rendah, maka pekerja tempatan tidak dapat bersaing dengan mereka. Jadi 
akhirnya pekerja tempatan menganggur tetapi pekerja asing dapat gaji dan hantar ke luar 
negara.  

Jadi isunya di sini adalah bagaimana Yang Berhormat Menteri atau 
Kementerian Kerja Raya dapat menyuarakan dalam Kabinet, menyekat lambakan 
pekerja asing ke Malaysia, barulah IBS boleh survive. Kalau kita terus mempromosikan 
training pekerja-pekerja IBS dan sebagainya tetapi akhirnya kalau pekerja-pekerja asing 
dilambak, terus masuk ke Malaysia melalui KDN, melalui Kementerian Sumber Manusia 
dan sebagainya, akhirnya perkara ini tidak dapat diselesaikan.  

Jadi saya minta Yang Berhormat Menteri atau bolehkah kita menyekat 
lambakan pekerja asing ke Malaysia dan naikkan gaji dan kemahiran pekerja tempatan. 
Terima kasih.  

Datuk Rosnah binti Haji Abdul Rashid Shirlin: Terima kasih Yang Berhormat 
di atas soalan tambahan. Saya percaya, saya juga mungkin Yang Berhormat, juga 
bersetuju dengan saya bahawa apa-apa permasalahan ataupun apa yang berlaku, kita 
tidak boleh menyelesaikan masalah tersebut dengan hanya  mengeluh dan bercakap 
Yang Berhormat ya.  

 



Selain daripada itu Yang Berhormat, Yang Berhormat juga telah. membangkitkan mengenai bagaimana produk-produk IBS ini sama ada ia memenuhi piawaian standard yang telah ditetapkan. Memang antara kriterianya itu Yang Berhormat ianya perlu didaftarkan agar IBS yang dihasilkan ini bukan saja selamat tetapi juga berkualiti untuk diaplikasikan. Untuk pengetahuan Yang Berhormat, kita di peringkat kementerian mempunyai program pendaftaran pengeluar IBS dan juga pengedar IBS bagi membolehkan pengeluar IBS ini mendapatkan pengesahan kepada produk IBS yang akan menyumbang kepada penghasilan produk IBS yang berkualiti dan juga menepati piawaian yang telah saya sebutkan tadi Yang Berhormat ya. Skop penilaian adalah untuk mengesahkan IBS ini dan untuk pengetahuan Yang Berhormat juga jenis-jenis sistem IBS yang ada di negara kita termasuklah sistem konkrit pra tuang, sistem acuan berulang, sistem kerangka keluli, sistem kerangka kayu, sistem blok dan juga sistem berinovatif. Di samping itu pengesahan produk IBS ini perlu juga memenuhi kriteria seperti QN, QC, kilang IBS dari segi kawalan kualiti, pengujian produk IBS yang diiktiraf oleh badan akreditasi seperti KRIM dan SIRIM, juga pensijilan ICO. Mengenai penggunaan IBS Yang Berhormat ya, selain daripada kita melatih pekerja mahir, installer-installer tempatan, penggunaan IBS juga dapat mengurangkan penggunaan pekerja di tapak bina, Yang Berhormat terutama sekali pekerja asing memandangkan sistem IBS ini banyak menggunakan mesin dan jentera berbanding dengan penggunaan pekerja. Dalam hal ini Yang Berhormat, penggunaan IBS juga dapat mengurangkan tenaga pekerja manual di tapak bina. Dari segi kajian yang kita laksanakan Yang Berhormat, yang telah dilaksanakan oleh pihak CIDB sebenarnya iaitu kajian kes projek spesifik bermula 2006 hingga 2013 didapati penggunaan IBS telah berjaya mengurangkan penggunaan pekerja manual sebanyak 50 peratus berbanding dengan kaedah konvensional. Itu sahaja Tuan Yang di-Pertua. Terima kasih. Tuan Sim Tze Tzin [Bayan Baru]: Terima kasih Tuan Yang di-Pertua yang budiman hari ini, dan terima kasih kepada Yang Berhormat Menteri bahawa telah menjawab dengan panjang lebar. Saya nampak bahawa IBS ini secara keseluruhan memang baik untuk negara, baik untuk rakyat Malaysia, baik untuk pekerja kita kerana kemahiran yang tinggi, dia akan membawa lebih banyak, dia akan memberi gaji yang lebih, meningkatkan gaji dan pendapatan pekerja tempatan. Walau bagaimanapun, saya juga setuju dengan Yang Berhormat Mukah yang kata bahawa masalahnya adalah disebabkan oleh pekerja asing yang murah dan senang didapati di tapak-tapak pembinaan. Ini merupakan satu persaingan kepada IBS kerana selagi kerajaan pusat tidak menyekat kemasukan atau lambakan pekerja asing ke Malaysia, dia akan menjejaskan IBS, industri IBS dan sekali gus menjejaskan pendapatan pekerja tempatan. Sekarang masalah di Malaysia adalah persaingan rakyat tempatan dengan pekerja asing. Kalau kita nampak di kawasan-kawasan luar bandar, pekerja-pekerja tempatan yang ingin bekerja, terpaksa bersaing dengan pekerja asing terutamanya di industri pembinaan. Jadi kita tahu bahawa industri pembinaan ini sangat-sangat susah. Dia adalah 3D- "dangerous", "difficult" dan "dirty". Jadi apabila kita gaji pekerja asing begitu rendah, maka pekerja tempatan tidak dapat bersaing dengan mereka. Jadi akhirnya pekerja tempatan menganggur tetapi pekerja asing dapat gaji dan hantar ke luar negara. Jadi isunya di sini adalah bagaimana Yang Berhormat Menteri atau Kementerian Kerja Raya dapat menyuarakan dalam Kabinet, menyekat lambakan pekerja asing ke Malaysia, barulah IBS boleh survive. Kalau kita terus mempromosikan training pekerja-pekerja IBS dan sebagainya tetapi akhirnya kalau pekerja-pekerja asing dilambak, terus masuk ke Malaysia melalui KDN, melalui Kementerian Sumber Manusia dan sebagainya, akhirnya perkara ini tidak dapat diselesaikan. Jadi saya minta Yang Berhormat Menteri atau bolehkah kita menyekat lambakan pekerja asing ke Malaysia dan naikkan gaji dan kemahiran pekerja tempatan. Terima kasih. Datuk Rosnah binti Haji Abdul Rashid Shirlin: Terima kasih Yang Berhormat di atas soalan tambahan. Saya percaya, saya juga mungkin Yang Berhormat, juga bersetuju dengan saya bahawa apa-apa permasalahan ataupun apa yang berlaku, kita tidak boleh menyelesaikan masalah tersebut dengan hanya mengeluh dan bercakap Yang Berhormat ya.